







Приложение № 2

МИНИСТЕРСТВО НА КУЛТУРАТА
УЧЕБНА ПРОГРАМА 

ПО  СПЕЦИАЛИЗИРАНА ПОДГОТОВКА ПО БЪЛГАРСКИ ТАНЦИ ЗА СПЕЦИАЛНОСТ БЪЛГАРСКИ ТАНЦИ В УЧИЛИЩАТА ПО ИЗКУСТВАТА  /V-VII  КЛАС/
Утвърдена със заповед № ..........................................
София, 2022 г.
Цел:

· Учебната програма е предназначена за ученици от специалност „Български танци” в училищата по изкуствата, които започват своето обучение в V клас.

· Целта е да възпитава учениците в любов към българската национална духовна култура - народния танц.
· Да се подготвят високо квалифицирани танцьори по български танци, владеещи необходимите за специалността теоритични знания и практически умения.

Задачи:

· Да овладеят най-популярните български фолклорни хора и фрагменти от сценични танци.

· Чрез усвояване на фолклорни хора, игри и танци и свързаното с тях въздействие върху психиката,навиците и физиката на учениците

· Да се подпомогне тяхното развитие и усвояването на учебната програма в по горните класове.

· Да се обърне внимание на големите възможности които разкрива съпровода от песен, която децата изпълняват при танцуване.

· Да навлезнат в ритмичното разнообразие и емоционалното състояние при изпълнението на българския танц, като разучат образци от всички фолклорни области на България.
Методически указания:

Часовете по „Бългаски танци” се провеждат в танцова зала със съпровод на корепетитор-акордеонист. Залата  следва да е оборудвана със станки с подходяща височина, подходяща настилка и огледала. 
Разучават се: женски, мъжки и смесени хора и игри; детски игри;фрагментии от сценични танци.

Издирват се образци от фоклорната ни танцова съкровищница, които да събудят интерес в децата и да поддържат тяхното внимание.

Освен предложението в настоящата програма,всеки преподавател може да допълни учебния материал в отделните класове.

· Последователност по темите

· Връзка между теория и практика

· Индивидуален подход

· Познаване на възрастовите особености на учениците

· Системност, съзнателност и творческа активност

· Придобиване на практически умения за строежа на движенията в Българските народни танци
· Придобиване на умения за устно описание и анализ на танцовите движения,които се срещат най-често в изучаваните от тях танци

Обем и съдържание на учебната дисциплина:

Усвояването на дисциплината „Български народни танци” е процес разпределен в 3-годишно обучение - от V-ти до V​ІІ-ми клас.

Изучава се чрез класово-групови занятия.
Изучават се последователно, системно и с натрупване на материала на фолклорни хора и танци от всички етнографски области.
В края на всяка учебна година,  учениците се явяват задължително на текущо изпитване на установяване  изходното ниво на учениците  /годишен изпит/ чрез изпитен урок групово. Оценките на учениците от годишния изпит се определят от изпитна комисия, назначена със заповед на директора на училището. Критерии за оценяване на учениците са показаните на изпита танцувални и артистични качества и степента на техническо усвояване на материала от учебната програма за съответния клас, утвърдена от министъра на културата. 

Сруктура на учебната дисциплина:

· 5 клас  - 136 часа годишно, които се провеждат с корепетитор.
· 6 клас – 136 часа годишно, които се провеждат с корепетитор.
· 7 клас – 144 часа годишно, които се провеждат с корепетитор.
Изучава се 4 часа седмично.

Учебната програма е по учебния план от 2021 година.
Разпределение на учебния материал V клас:
· Основната задача през първата година на обучение е усвояването на правилната постановка на корпуса, краката, ръцете и главата посредством леки упражнения в народен стил. Развитие на елементарни навици за кординация и отскокливост.

· Учениците да научат популярните фолклорни хора и игри и да се развие танцовалността и музикалността на обучаваните.

· Запознаване на учениците с позициите на краката, положенията на ръцете, хватовете и елементите на танцовите движения:

1. Постановка на корпуса.
2. Основни позиции на краката - І, ІІ, ІІІ,VІ.
3. Положения на ръцете - І, ІІ,V,VІ.
4. Хватове - хват за длани - ръце долу; хват за длани - свити в лактите; хват за леса;  хват за пояс.
5. Елементи на танцовите движения - стъпка, подскок, прескок, набиване, чукче, скок на двата крака, приклякане, клякане, пружинка, спусък, досег, ножица и хлопка.

Упражнения на станка:

І срок

1. Приклякане по І, ІІ и VІ позиция - към станка.
2. Клякане по  І, ІІ и VІ позиция - към станка.
3. Лост на пръсти по земя към станка в І и ІІІ позиция.
4. Лост на пръсти по земя с приклякане в І и ІІІ позиция (встрани, напред и назад).
5. Половин дъга по земя с пръсти (напред и назад).
6. Половин дъга по земя на пръсти в приклекнало положение (напред и назад).
7. Нисък лост от І и ІІІ позиция.
8. Нисък лост с падьом – контрападьом - І и ІІІ позиция.
9. Прегъвания ( назад и напред).
10. Издигане и спускане на полупалци от  – І, ІІ и ІІІ позиция.
11. Танцови комбинации вкючващи танцови движения - плитчици, хлопки, клякане, лостове и др.

Упражнения на среда:

1. Повторение на основните движения взети на станка и на част от техните варианти.

2. Упражнения за разтягане, гъвкавост, коремна мускулатура, шаг и др.

3. Скок на място без смяна на позициите  - І и ІІІ.
Среда танцувална част:

1. Леки танцови комбинации влючващи основни танцови движения-ход,прибежка,пайдушка,свищовка,ръченична и др., построени на основата на популярни хора и игри от различните етнографски области.

2. Фолклорни хора и игри:

· Боряно-Борянке;
· Буенек;
· Тръгнала Румяна;
· Самоковско хоро (Купила ми мама);
· Пайдушка тройка (10 такта);
· Право тракийско хоро;
· Кулско хоро;
· Сворнато хоро;
· Търновско хоро;
· Ширто (основно движение).
ІІ срок

Упражнения на станка:
1. Лост на пръсти - пета от І и ІІІ позиция встрани.
2. Лост на пръсти-пета с приклякане в І и ІІІ позиция.
3. Лост на пръсти-пета с приклякане с отворен крак в І и ІІІ позиция ( напред,назад и встрани)

4. Плавно преминаване от лост на пръсти в свивка и след това в лост на пръсти от І и ІІІ позиция (напред, назад и встрани).
5. Нисък лост с досег на пръсти от І и ІІІ позиция( напред и встрани).
6. Бавен висок лост от І и ІІІ позиция (напред и встрани).
7. Бърз висок лост от І и ІІІ позиция  (напред).
8. Танцови комбинации.
Отработване на всички упражнения взети през първия срок на обучение.

Упражнения на среда:

1. Положение на корпуса в пространството (анфас, профил, междинни посоки).
2. Прегъвания.
3. Подготовка за въртеливост.
4. Скокове на място със смяна на позицията:
· І-ІІ-І;
· VІ-ІІ-VІ.
Среда - танцувална част:

1. Танцови комбинации,построени на основата на популярни хора и игри от различни области (малко усложнени танцови комбинации).
2. Подготовка за въртене по диагонала.
3. Фолклорни хора и игри:
· Ръченица (Северна България);
· Свищовско хоро;
· Пайдушка четворка ( 12 такта);
· Елено моме;
· Ганкино;
· Джиновско (Касъмска ръченица - основно движение);
· Ръка;
· Дойди - дойди либе ле;
· Шира;
· Чушмерджан;
· Два пъти надясно (детска игра);
· Данец (детска игра);
· Въжички (детска игра);
· По избор на преподавателя.

Годишни изпити:

1. Станка.
2. Малки танцови комбинации.
3. Диагонали (Пайдушко, Дайчово, Ръченица, Четворно).
4. Фолклорни хора,комбинации.
5. Фрагменти от сценични танци:

· „Буенек”- хор. Маргарита Дикова

· „Дайчово”-хор.Кирил Харалампиев

Разпределение на учебния материал VІ клас:

· Основната задача през втората година на обучение е да се отработи правилната постановка на корпуса, ръцете, краката и главата.
· Да се работи за развиване на природните данни на децата, хармонично развито тяло и укрепена физика.

· Сила и издържливост.
· Координация,музикалност и артистичност.
1. Основни позиции на краката - ІV и V позиция.
2. Положения на ръцете - ІІІ,ІV,VІІ и VІІІ положение.
3. Хватове-хват „за длани” ръце горе; хват „предна леса”; хват „задна леса”; хват „за рамо”.
4. Елементи на танцовите движения - дробинка, косичка, мотичка, дъги и кръгове.
Упражнения на станка:

1. Лост на пръсти с преминаване на работещия крак през І -VІ позиция (напред и назад).
2. Нисък лост с падьом - контра падьом с приклякане на опорния крак - ​​​І - ІІІ позиция (напред и встрани).
3. Нисък лост с падьом - контра падьом с двойно приклякане (с приклякане на опорния крак, а  другия отворен в дадена посока и с приклякане в позиция) – І - ІІІ позиция  напред и встрани).
4. Дъга по земя на пръсти от І  и ІІІ позиция (напред и назад).
5. Кръгове по земя на пръсти от І и ІІІ позиция ( напред и назад).
6. Бърз висок лост с приклякане в І и ІІІ позиция.
7. Плавно преминаване от лост на 45 градуса в свивка и след това в лост на 45 градуса от І и ІІІ позиция (напред и встрани) фондю на 45 градуса.
8. Танцови комбинации.
Упражнения на среда:

1. Повторение на основните движения взети на станка и други техни варианти
2. Упражнения за врата и ръцете

Среда-танцувална част:

1. Малки танцови комбинации построени на основата на популярни хора и игри от различните фолклорни области.
2. Подготовка за въртеливост (отработване на точка).
3. Основни движения - Черкезко,Четворно, Йове, Каменополско.
4. Фолклорни хора и игри:
· Черкезко; 

· Каменополско;
· Четворно;
· Йове;
· Опас;
· Данец;
· Гъмзовяна;
· Граовско;
· За пояс;
· Минка.
Годишни изпити:

· Станка.
· Среда-малки танцови комбинации.
· Диагонали.
· Фолклорни хора, комбинации и фрагменти от сценични танци;
· „Пеперуда”-хор.Б.Вълков;
· „Пързалка”-хор.М.Дикова.
ІІ срок

Упражнения на станка:

1. Лост на пръсти по І,ІІІ позиция ( встрани, напред и назад).
2. Лост на пръсти с приклякане по І, ІІІ позиция (встрани, напред и назад).
3. Клякане по І, ІІ, ІІІ и VІ позиция.
4. Кръгове по земя на пръсти в приклекнало положение (напред и назад).
5. Нисък лост с едновременно приклякане на опорния крак в І, ІІІ и VІ позиция (напред и встрани).
6. Бърз висок лост с приклякане в І,ІІІ позиция  напред и встрани)
7. Лост почивка по VІ позиция.
8. Скокове към станка от І и ІІІ позиция.
9. Танцови комбинации.
Упражнения на среда:

1. Повторение на основните движения взети на станка.
2. Упражнения за отработване на скокове.
3. Прегъвания.
Среда-танцувална част:

1. Основни движения на - Петрунино, Трите пъти, Кюстендилска ръченица.
2. Танцови комбинации построени на основата на популярни хора и игри от различните фолклорни области (по-сложни танцови комбинации).
3. Отработване на подготовката за въртеливост.
4. Фоклорни хора и игри:
· Петрунино;
· Кюстендилска ръченица;
· Трите пъти;
· Криво хоро; 

· Иле-иле;
· Арап;
· „Неда вода наливала”;
· „Бяла Бояна”;
· Талима;
· Ангелчовата.
Народно-сценични танци:

· „Каменополско”-хор.К. Харалампиев;
· „Кончета”-хор.Г.Генев;
· „Шопчета”-хор.П.Григоров.
Разпределение на учебния материал за VІІ клас:

Основната задача през третата година на обучение е развиване силата на ходилото, глезените и краката по пътя на увеличаването на количеството на изпълняваните движения. Развиване на техниката на изпълнение на движенията в      по-бързо темпо. Запознаване на учениците със стила и характера на народния танц от всички фолклорни области  на страната.

І срок

Упражнения на станка:

1. Отработване на материала взет в VІ клас.
2. Лост на пръсти с преминаване от І, ІІІ,V и VІ позиция (напред,встрани и назад).
3. Лост пръсти - пета с преминаване на работещия крак през І-VІ позиция (напред и назад).
4. Нисък лост с падьом - контра падьом от І, ІІІ,V и VІ позиция (напред, встрани и назад).
5. Бавен висок лост със съкращаване на подьома от І, ІІІ и VІ позиция (напред и встрани).
6. Спусък от VІ позиция.
7. Прегъване - към станка и от станка в посоки.
8. Половин завъртане в ІІІ позиция навътре към станка или навън от станка.
9. Танцови комбинации.
Упражнения на среда:

1. Повторение на основните движения взети на станка и техни варианти.
2. Упражнения за врата,рамена и ръце.
3. Скокове - без смяна и със смяна на позицията (шанжмани).
Среда-танцувална част:

1. Малки танцови комбинации:
· Чапраз;
· Ляски ;
· Грънчарско;
2. Фолклорни хора и игри:
· Бучемиш;
· Чапраз;
· Малишевско;
· Игра на двамина;
· Сворнато;
· Ляски;
· Седи Донка;
· Изхвърли кондак;
· Юруш;
· Грънчарско.
ІІ срок

Упражнения на станка:

1. Отработване на взетия материал от І срок и усложнени варианти.
2. Фондю на полупалци на 45 градуса.
3. Дъги на 90 градуса с падьом или контра падьом на цяло ходило.
4. Завъртане на 360 градуса по ІІІ позиция.
5. Танцови комбинации.
Упражнения на среда:

1. Пренасяне на движенията взети на станка през І и ІІ срок и някои техни варианти.
2. Упражнения за врат, ръце, рамене и кръст.
3. Отработка на въртеливост на диагонала.
4. Малки и големи хлопки.
5. Варианти на клякане и скокове.
Среда - танцувална част:

1. Танцови комбинации:
· „Цоне мило чедо”;
· „Тройче”;
· „Деньова”;
· „Панделаш”.
2. Фолклорни хора и игри:
· Гинка;
· Испайче;
· „Цоне мило чедо”;
· Тройче;
· Деньово хоро;
· Изручанка;
· Варненско хоро;
· Джангурица;
· Повлекана;
· Панделаш.
3. Народно-сценични танци:
· „Крайдунавски танц” - хор.К.Дженев;
· „Мизийски танци” - хор.Д.Димитров.
Годишни изпити:

· Станка.
· Среда-малки танцови комбинации.
· Диагонали.
· Фолклорни хора, комбинации, фрагменти от сценични танци.
Критерии за оценка за годишни изпити в специалност „Български танци” за главен специален предмет български танци

Учениците от 5 до 7 клас ще бъдат оценявани по шестобална система върху съдържанието на модулите съставляващи урока по български тонци:

	№
	МОДУЛ
	КРИТЕРИИ

	1.
	Станка
	Правилно и точно изпълнение на упражненията, физическа устойчивост, пластичност, гъвкавост и шаг. 

Съразмерно съотношение и пропорции, височина -килиграми.

	2.
	Среда
	Устойчивост, физическа сила на тялото, отскок и координация.

	3.
	Диагонали
	Въртеливост, лекота и точност на изпълнение /овладяване точка на въртене/.

	4.
	Танцувална част /среда/
	Стил и характер на танцувалните комбинации, фрагменти от танци и хора /точно овладяване и изпълнение на стила, емоционо и прецизно пресъздаване на художествените танцови образци/


	ОЦЕНКИ
	ПРОЦЕНТНО СЪОТНОШЕНИЕ
	ТАНЦОВ МАТЕРИАЛ

	Слаб 2
	До 20%
	Слабо овладян танцов материал

	Среден 3
	30%-40%
	Средно овладян танцов материал

	Добър 4
	50%-60%
	Добре овладян танцов материал

	Мн.добър 5
	70%-80%
	Много добре овладян танцов материал

	Отличен 6
	90%-100%
	Отлично овладян танцов материал


